Den Vest-Sjællandske Avis, 1823-10-25
Frankerige, som var overdraget dette hellige Foretagende, seirede i faae Maaneder over Anstrængelsen af hele Verdens Rebellion, som til Spaniens Ulykke havde forenet sig paa den Classiske Jordbund for Troeskab og Loyalitet. Min ophøiede og høitelskede Neven har i Spidsen for en tapper Armee, som overalt seirede i mit Rige, befriet mig fra den Trældom, under hvilken jeg sukkede, har givet mig igien tilbage til mine standhaftige og troe Undersaatter og igien indsat mig paa den hellige Ferdinands Throne. Ved den Almægtiges retfærdige og vise Haand, og ved mine ædle Allieredes høimodige Beslutninger, ved min Reveus Hertugen af Angoulemes og hans tappre Armeers dristige Foretagende, ønsker jeg at afhielpe mine Nationers trængende Fornødenheder og har derfor strax i det første Øieblik, hvori jeg igien har erholdet min Friehed, for at underrette alle og min sande Villie udstædet efterfølgende Dekret: 1) Alle Artikler af den saakaldte Constitutionelle Regiering, som har behersket mit Folk fra 7de Marts 1820 til 1ste October 1823, af hvilket Slags de endog maae være og til hvilket Slags de endog maae høre, ere aldeles tilintetgjorte, fordi jeg, som jeg herved erklærer, i denne hele Tid var berøvet min Friehed og har maattet sanctionere Love, udstæde befalinger, Dekreter og Reglementer, som denne Regiering udtænkte og udstædte imod min Villie. 2) Jeg antager alt hvad den provisoriske Regierings-Junta, som den 9de April traadte sammen i Dyarzun, og det den 26de Mai dette Aar oprettede Regentskab har dekreteret og forordnet, dog kun saalænge indtil jeg tilstrækkelig bliver underrettet om mine Nationers Fornødenheder, og kan udstæde Love og gribe de hensigtsmæssigste Midler for at sikkre deres sande Velfærd og deres Lykke, som er det bestandige Formaal for mine Ønsker. De ville meddeele dette Dekret til alle mine Ministre. Jeg, Kongen. (Underskr.) D. Victor Saez. (Underskr.) Ligesom Hs. Majestæt Kongen kommer nærmere til sin Hovedstad, saaledes blive Dekretterne hyppigere. Saaledes er i Zeres den 4de October bleven udgivet følgende vigtige Decret: Jngen som har været Deputeret ved de sidste to Cortes Forsamlinger, maae under Kongens Reise lade sig see i en Afstand af 2 1/2 Miil fra den Vei, som Hs. Majestæt passerer. Det samme skal være Tilfældet med Ministrene, Statsraaderne, Medlemmerne af Over Justits Tribunalet, Generalerne, de politiske Chefer, Embedsmændene ved Statssecretariatet, Cheferne og Officerene for den forrige Nationalmelirsalle disse ere ogsaa for bestandig forbudte at nærme sig Hovedstaden eller de Kongelige Residencer i en Omkreds af 7 1/2 Mill. Ved denne allerhøieste Resolution finder kun en Undtagelse Sted med Hensyn til de Personer, som siden den allierede Armees Jndtog ere blevne paa nye udnævnede af den provisoriske Junta eller af Kongerigets Regentskab, eller bekræftede i de Poster, som de beklædte førend den 7de Marts 1820. Forestaaende Dekret skal ufortøvet sendes til General Capitainerne og især til dem i Sevilla og Granada for at det strax kan blive exeqveret der. - Kongen har befalet, at alle Militser skulle afvæbnes og afskediges, og de som vægre sig derved skulle betragtes som Forrædere og Rebeller. Hertugen af Jnfantado skal commandere den heele Spanske Armee. Ogsaa har han udstædet et Dekret, hvorved han vel i Almindelighed tilstaaer de Skyldige Amnestie, dog skulle Revolutionens første Ophavsmænd være undtagne derfra. - Hvor mange der skulle regnes blandt de Skyldige vides endnu ikke; men saameget meldes allerede: at da Kongen kjørte ud af Puerto Sta Maria, saa lod General Ballasteros sig see med en saa talrig og glimrende Stab, at alle Tilskuerne bleve fatte i Forundring derved. Han gik igiennem Mængden, som havde opstillet sig i to Rækker og nærmede sig Kongen for at tale til ham, men Monarken vendte Øinene fra ham og viiste ham tilbage med Haanden. Ballasteres gav sig endnu ikke tabt og forlangte en Audience, men Huushovmesteren svarede, at Kongen vilde ikke see ham. Man forsikkrer nu, at Generalen har forlangt Passer til Frankerige, men man veed ikke om han har faaet dem.